Middelsstore, slanke, blanke, svarte trebukker, dekkvingene gjerne mer eller mindre gulbrune. Antennene er nokså kraftige og lengre enn kroppen, det innerste leddet forstørret. Hodet er rundet, pronotum sekskantet med en pigg midt på hver sidekant, lengre enn bredt. Dekkvingene er jevnbrede, tett og kraftig punkterte, beina middels lange med litt fortykkede lår, oftest gulaktige.